ডিম্বাশয়
ডিম্বাশয় ডিম্বাণূ উৎপাদনকারী একটি প্রজনন অঙ্গ এবং স্ত্রী প্রজননতন্ত্রের একটি অংশ। মেরুদণ্ডী প্রাণীতে এটি সাধারণত একজোড়া করে থাকে। ডিম্বাশয় পুরুষের শুক্রাশয়ের সাথে সাদৃশ্যপূর্ণ। এতে গোনাড ও অন্তঃক্ষরা উভয় প্রকার গ্রন্থি-ই রয়েছে।
ডিম্বাশয় দেখতে অনেকটা ডিম্বাকার এবং মানুষে এটার আকার—দৈর্ঘে ৩ সে.মি., প্রস্থে ১.৫ সে.মি., এবং পুরুত্বে ১.৫ সে.মি.। (যেকোনো একটির জন্য) শরীরে এর অবস্থান পেলভিস বা শ্রোণীর দেয়াল ঘেষে, যাকে বলা হয় ওভারিয়ান ফসা। সাধারণত ফসার নিচে থাকে বহিঃস্থ ইলিয়াক ধমনী এবং সামনে থাকে মূত্রনালী ও অন্তঃস্থ ইলিয়াক ধমনী।
এক্সওয়াই লিঙ্গ-নির্ধারণ ব্যবস্থা
অন্যান্য স্তন্যপায়ীর মত মানুষের ডিম্বকোষের বাইরে স্বচ্ছ, ঘন, আবরণ থাকে, যাকে জোনা পেলুসিডা বলে। যাকে ভেদ করে অবশ্যই স্পার্মকে ডিম্বাণু নিষিক্ত করতে হবে। প্রথম দেখায় মনে হয় fertilization দুর্ভেদ্য।সাম্প্রতিক সময়ের গবেষণা এটাই নির্দেশ করে যে, পেলুসিডা জৈব দ্বাররক্ষক হিসেবে ভূমিকা পালন করে,এবং রাসায়নিকভাবে অতিরিক্ত শুক্রাণু প্রবেশ নিয়ন্ত্রণ করে।